Ła romanza in mi minor conosùa come , da ła cołona sonora del film franseze del 1952 , ła ze un çełebre brano par chitara d'autor injoto, prezumibilmente del XIX sècoło. Ła ga numarozi altri titołi: oltre al nome zenerego de in itałian, se recorda: , , in spanjoło; , in franseze. Ła ze stà variamente atribuia ad Antonio Rubira, David del Castillo, Fernando Sor, Daniel Fortea, Miguel Llobet, Vicente Gómez e infin Narciso Yepes. Intorno a ła so padernità ga rodà numarozi intaresi, da l'ełuzion del derito de autor al so pien sfrutamento, siando el brano çełebre in tuto el mondo. Al contenpo, el brano ze pìtosto senplise da sonar , e'l raprezenta cuindi un clàsego a ła portada de chitaristi de onji łiveło, anca prinsipianti. Ze stae rełevae somejanse, cazuałi o no, co alcune antighe mełodie popołari eoropee, sia de ła Catałonja sia de ła łontana Ucraina. Ła pì antiga insizion del brano ła ze so çiłindro fonogràfago, de l'eticheta Viuda de Aramburu, sonada da Simón Ramírez e rejistrada a Madrid tra el 1897 e el 1901. In sta ocazion ła reseve el titoło de e'l ze atribuio a un non mejo ciarìo Sort, che tutavia gavarìa da èsar el conpozidor catała Fernando Sor, el cui nome briscoła inte ła grafia. Entrnbi i conpozidori che ga sfrutà el brano in una cołona sonora sinematogràfega, tra el 1941 e el 1952, ghe n'a revendegà ła padernità, ma ze serto da ła prima insizion che né l'uno né l'altro ne ze stà autori. El primo ze stà Vicente Gómez, che ga sonà ła inte el 1941 par , siben el aparisa senplisemente inte el cast del film cofà ator. Ła so varsion zera stà publegà a so nome un ano prima, col titoło . Ła ze sostansialmente conpanja a cuełe pì conosùa, ma Gómez gh ga zontà na introdusion, abełimenti e note de pasajo tra łe sesion, e el ga catà sołusion armoneghe difarenti inte ła parte çentrałe, sol finałe de ła cuała, a ła batùa 29, ze scrivesti arpegi sol♯-re♯-la col si al baso , e a ła batùa 31 aparise da novo el sol naturałe, reportando ła tonałità da mi mazor a mi minor; A se trata de l'ónega varsion a prezentar tałe canbio de modo. Ła segura preezistensa de ła mełodia no ga inpedìo a Narciso Yepes de atribuirseła dopo averla uzà par del 1952. In sto cazo, parò, ła popołarità del film ga dazesto fama univarsałe a ła cołona sonora. El conpozidor afermava oncòra inte el 1977 de ver scrivesto el brano da puteło inte el 1934 par so mare. Non senpre parò el doveva aver sostenjuo tałe varsion, almanco a cuanto rezulta da łe edision del brano: de cueło publegà a Parize inte el 1953 come cołona sonora del film rezulta infati soło aranzador. Nonostante el descredito de l'atribusion al so nome, Yepes detien oncora el copyright de ła conpozision in Spanja. Una pì antiga publegasion del brano, indegà come de Rovira, ze stà publegà in Arzentina da Medina e fioło fursi inte el 1913, o comuncue prima del 1924, co l'editor ga cesà ła propia atività. De cui l'atribusion ad Antonio Rubira o Rovira. Cuesto, renomà chitarista de Lorca e identifegà a fadiga col marcheze Antonio Rubira Abia del Peral, ze stà autor de numarozi aranzamenti de ópare altrui ma el ga łasà na ónega conpozision orizenałe: cuatro par chitara in re mazor, co introdusion e coa. El chitarista e conpozidor Isaías Savio, che ga republegà ła inte el 1959 col titoło portogheze , recorda che el brano aparise inte el metodo de Pedro Mascaró y Reissig, publegà in Montevideo inte el 1919, a pàzena 14, soto el titoło .